Irrawaddy
Irrawaddy je rijeka koja u potpunosti teče kroz državu Mjanmar i to od sjevera prema jugu. Najveća je rijeka u zemlji i najvažniji komercijalni plovni put. Nastaje spajanjem rijeka N'mai i Mali i teče uglavnom ravno pravcem sjever-jug prije prolaska kroz deltu i ulivanja u Andamansko more. Slivno područje ove rijeke obuhvata površinu od oko 255.081 km2 što zauzima veliki dio Mjanmara. Vojna vlada Mjanmaru je 2007. godine potpisala sporazum za izgradnju sedam hidroelektrana na ovoj rijeci sa ukupno instalisanom snagom od 13.360 MW. Ekološke organizacije su izrazile zabrinutost zbog ekoloških utjecaja na ekosistem rijeke. Potencijalno ugrožene životinjske vrste su: Irrawaddski delfin i Irrawaddska riječna ajkula, izuzetno rijetka vrsta riječnog psa.